Aiz Mayachi 08 tarik. Monsenhor Sebastiao Rudolfo Dalgado hancho zolmacho dis. 1855 vorsa, Bardezantlea Assaganv ganvant tancho zolm' zalo. Aiz tanchea zolmachem 156vem voros. Hea tanchea 156vea vorsachea disa nimitan, eka agllea-veglleach hea bhas-xastreak amchem noman!
 Monsenhor Sebastiao Rudolfo Dalgado hancho 156vo zolmacho dis eke kherit bhaxen itihasik dis tharta. Monsenhor Sebastiao Rudolfo Dalgado hanchea nanvan choltele Dalgado Konknni Akademik (DKA) ani Romi lipientlean Konknni kelloun ani khelloun bhaxechi zotnay ghetoleank ani seva kortoleank ho dis khorea orthan aiz itihasik mhotvacho dis asa. Karonn, aichea disa Konkani Literature in Roman Script - A Brief History hem, khub vorsam meren kallachi samki goroz aslolem pustok uzvadd yeta. Hem pustok, Dalgado Konknni Akademin sorgest Profesor Dr. Olivinho Gomes hankam 2008 vorsa ek prokolp (project) mhonn dilolo. Te hea sonvsarak ontorche poilim, tannim ho prokolp toyar korun Dalgado Konknni Akademichea hatant ghalolo. He-ui tanchea mol-mhotvachea vavrak lagon, sorgest Prof. Dr. Olivinho Gomes Konknni mollar omor urtolo. Tanchea otmeak xanti mellum!
 Konkani Literature in Roman Script - A Brief History oxe torechem pustok khub vorsam adim uzvadda yeunk zai aslem. Kiteak, Romi lipientlean Konknni bhaxechea ani sahityachea itihasant zo vavr zalo to pustokachea rupan attapunk na dekun, Devnagorivaleamni 'xanneank' pimpoll dakoupacho zaito proyotn kelo. Khorem mhonnlear, tancho to proyotn mhonnche bodlek, Konknni mollar Romi lipiecho zo mhotvacho itihas asa to pusun uddoupachi tanchi ti strategy asli oxem mhonnchem poddta. Hi strategy khottea, zatim-katinchea ani communal monantlean xizloli oxem mhonnonk koslich addkholl na. Karonn, aiz tor ami Konknni mollar nodor marlear, Romi lipientlean Konknnik mhotvachem yogdan diloleank, muttbhor bamonn Devnagorivaleamni bhairailole dolle bhorun disun yeta. Aplea boroupantlean ani uloupantlean Konknnichea veg-vegllea prokarancho ul'lekh kortana, Romi lipientlean poili kovita, poili potrokarita, poili kotha, poilo tiatr, poilem cholchitr, poili romanx uzvadda aili ani Konknni khatir poilo martir melo mhonn sangpak tanchem kalliz thorthorta ani dhodd'dhoddta. 1556 vorsa thavn Romi lipientlean Konknnicho vavr chalu zalo mhonn sangchea vellar tankam thorthoro sutt'tta ani tanchea monantlim itihasachim panam sanddtat. Nhoi, te tim sanddtat. Konknni mollar ghoddon gelolea tea itihasachim panam ustinastona te soroll Xennoi Gõybabaxim uddi martat. Punn Xennoi Gõybaban Romi lipient her bhasantlim rupantoram kelim tancho tankam itihas mellona tem vichitruch dista. Fokot Xennoi Gõybabalo Devnagoricho itihas mellta!
 1987 vorsa Rajbhas Kaido pas kelo. Konnak lagun pas zalo? Mukhelponnan Romi lipientlea lokanchea prexorakuch lagun mum? Pordesant ravon aple maim-bhaxek manancho zago mellcho mhonn aplea ghamache duddu Konknni Porjecho Avaz-ak dhaddun dilolea Romi lipiek tenko diupi bhavancho-i tantum vantto asa mhonn mum? Ekdancho to Kaido pas zatoch hea soglleank tannim konnxak marle. Poisaile. Romi lipientle lok 'dalit' ani 'harijan' zalolea porim, ani fuddem vochun tanche kodde kosloch som'bond naslolea porim tankam fatt keli. He gozalik kitem mhonnpachem? Romi lipientlean Konknni samballtoleancho aplea faidea goir-vapor korop oxench mhonnchem poddlem mum? Khorem mhonnlear, Rajbhas Kaido Romi lipientlea lokak fottoun pas kelo! 21vea xekddeantlo vhoddantlo vhodd gudmell (conspiracy) ani visvas-ghat ho ! Khottea, zatim-katinchea ani communal monantlean xizloli hi anik ek strategy nhoi zalear anik kitem tor?
 ... ani atam urlolo sotcho kantto Konkani Literature in Roman Script - A Brief History hea pustokantlean lagtolo. To tankam khub dukhtolo. Khub roddoitolo. Hem pustok tankam tanche fottim pasun vingllem kortolem. Tanchea kansulancher sotachim thapttam vazoitolem. Romi lipientlo Konknnicho itihas lipounk sodtat tednam tanchea kanank pill ghaltolem. Sotak man diupi loka mukhar te Romi lipi vixim fott gozali sangtat tednam tancher tem fontt martolem. Tancheo fotti tancheach tonddar martolem. Tanche tankanch lojek ghaltolem. Tancheo fotti tancheach talleant fugar kortolem ani itlim vorsam te Romi lipi sompoupacho zo vavr kortale tanchea tea vavracher tem udok soddtolem, sot uzvadda haddtolem.
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
(21)
- ▼ May (5)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 